
ДОКЛАДНА ЗАПИСКА
ОТ ДИМИТЪР НИКОЛОВ  - КМЕТ НА ОБЩИНА БУРГАС


[bookmark: _GoBack]ОТНОСНО: Необходимост от подписване на Споразумение с Министерство на здравеопазването във връзка с предстоящи инвестиции в общински Център за психично здраве по проект на МЗ С12.I3 Модернизация на психиатричната помощ, част от Националния план за възстановяване и устойчиност


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В община Бургас е получено писмо от заместник-министъра на здравеопазването доц. д-р Петко Стефановски, с което информира за инвестиция, реализирана от Министерство на здравеопазването (МЗ) - С12.I3 „Модернизация на психиатричната помощ", част от Националния план за възстановяване и устойчивост, сгласно подписано Оперативно споразумение СПОР-66/19.12.2022 г. с Министерство на финансите, с краен срок за изпълнение на инвестицията 31 декември 2025 г. Дейностите, които следва да се изпълнят по инвестицията, са насочени кьм: 
1. Обновяване и модернизиране на сградния фонд - извършване на строително- ремонтни дейности, които обхващат подобряване на материалната база и извършване на ремонти и обновяване в дьржавни психиатри болници, Центрове за психично здраве (ЦП3) и психиатрични клиники и отделения в многопрофилни лечебни заведения.
2. Осигуряване на медицинска апаратура, оборудване и обзавеждане в избрани обекти.
За изпълнение на тези дейности Министерство на здравеопазването е провело процедура по реда на Закона за обществените поръчки за избор на изпълнител на СМР дейности. Предстои сключване на договори с избраните изпълнители. 
Обхватът на интервенции, както и размерът на инвестицията за всяко лечебно заведение са определени на база на предоставените от тях технически спецификации, проекти и обяснителни записки. 
Част от структурите, които са обект на строително-ремонтни дейности е Центърът за психично здраве „Проф, д-р Иван Темков“ Бургас ЕООД. 
В тази връзка, за да бъдат допустими и законосъобразни инвестициите в тези структури, е необходимо МЗ в качеството си на Краен получател по инвестиция С12.I3 „Модернизация на психиатричната помощ" да сключи Споразумение за партньорство с общината, която е собственик на капитала на Центърът за психично здраве „Проф, д-р Иван Темков“ Бургас ЕООД.
Крайният получател на средствата по ПВУ на Република България има редица задължения, свързани с осигуряване на устойчивост на инвестицията, включително в контекста на извършените строително-монтажни работи. Тези задължения се поставят с нея гарантиране на дългосрочния ефект и устойчивост на резултатите от инвестицията. МЗ трябва да гарантира, че лечебното заведение- обект на интервенция ще продължи да изпълнява своите цели и функции да подпомага хората с психиатрични проблеми и страдания и след срока на приключване на СМР дейностите. 
Основните задължения на Общината по проекта на Споразумението са следните:
1. Да даде съгласие на МЗ да извърши предвидените СМР дейности;
2. Да поеме ангажимент за това, че ЦПЗ ще продължи да изпълнява функциите си и след приключване на ремонта;
3. Да не се променя предназначението на лечбното заведение, да не продава, отдава под наем или закрива осъществяваните дейности на ЦПЗ за срока минимум до изтичане на устойчивостта на инвестицията;
4. Да планира дейности и мерки за поддържката на ремонтираната и модернизирана инфраструктура с цел гарантиране на устойчиност на инфраструктурата. 

Инвестициите в ЦПЗ Бургас предвиждат осъществяване на текущ ремонт на с идентификатор 07079.622.97.4 по КК на гр. Бургас, находяща се в ПИ с идентификатор 07079.622.97, с административен адрес: гр. Бургас, Парк „Езеро“
Сградата има две тела, свързани с коридор помежду си: едното тяло е едноетажно, отредено изцяло за обслужваща дейност към болницата, а другото тяло е на четиринадесет етажа и представлява лечебен корпус. Общата застроена площ е 2235 кв. метра. Сградата е въведена в експлоатация 70-те години, като липсва проектна документация и точна информация за периода на проектиране.
Конструкцията на сградата на обекта е масивна стоманобетонова с тухлена зидария. Фасадите са изпълнени с каменна облицовка и дървена обшивка на места. В по-голямата част от сградата дървената и металната дограма е подменена с PVC през годините. Всички прозорци са с метални решетки. Интериорните врати и вратите на санитарните възли в стаите са стандартни шпервани, като част от тях са сменени. Покривът е тип плосък с хидроизолация. В резултат на многогодишната екплоатация на сградата, покривът на високото тяло, различни инсталации и помещения са компрометирани и не изпълняват добре функциите си, в следствие на което се предвиждат ремонтни дейности.
Сградата се състои от сутерен, партер/първи етаж, дванадесет типови етажа и четеринадесети етаж. В сутерена на сградата са разположени: котелно помещение, битова стая за огняра, дърводелна, битова стая към дърводелната, пералня, сушилня, главно ел. табло, скривалище и стълбище. На партерния етаж на високото тяло на сградата са разположени: лаборатории и стаи за административния и обслужващия персонал. От втори до тринадесети етаж са разположени: по осем стаи, всяка със санитарен възел и антре. На четиринадесето ниво  има складови помещения и асансьорно. Партерният етаж на ниското тяло се състои от 9 броя лекарски кабинети, зала за културотерапия, регистратура, манипулационна, 2 броя санитарни възли, телефонна централа, аптека, кухненски бокс и столова. В сутеренно ниво на ниското тяло са разположени: хладилни камери и складове към кухнята.
Ремонтът включва подмяна на дограми, които са стари и компрометирани, вентилация в санитарните помещения, осветителни тела, ключове и контакти, външни и вътрешни врати, климатични тела, радиатори, PVC настилки в кабинетите и болничните стаи, както и ремонт на санитарни помещения и покрива на високото тяло. За целта са направени подробни количествени сметки по всички части, които засягат текущия ремонт на сградата.
С оглед на гореизложеното и предвид предстоящото стартиране на ремонтните дейности в пенхиатричните обекти от МЗ е предоставен проект на Споразумение за партньорство (Прил. 1), което трябва да бъде подписано до края на м. януари 2025 г. Заедно с подписаното споразумение е необходимо изпращането на решение на Общински съвет Бургас, което да удостоверява съгласие за подписването му.
В допълнение следва да се подчертае, че Министерство на здравеопазването е в процес на подготовка на документацията за обществена поръчка за закупуване на обзавеждане, оборудване и медицинска апаратура в изпълнение на инвестицията. След провеждане на процедурата и сключване на договори с избраните изпълнители, МЗ ще реализира доставките в обектите за стационарна психиатрична помощ. 
Посочените решения са от компетентността на Общинския съвет, който в качеството си на общо събрание упражнява правата на едноличния собственик на капитала в едноличните общински дружества по аргумент от разпоредбата на чл. 147, ал. 2 от Търговския закон, чл. 9, чл.12, ал.1, т.2 и т.3 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.
С оглед гореизложеното и на основание чл. 21, ал. 1, т.8 и т. 23 във връзка с чл.21, ал. 2 от ЗМСМА, предлагам Общински съвет – Бургас да приеме следното:

РЕШЕНИЕ:

	1.  Одобрява подписването на Споразумение за партньорство с Министерство на здравеопазването за реализиране на ремонтни дейности в ЦПЗ Бургас в рамките на инвестиция С12.I3 „Модернизация на психиатричната помощ", част от Националния план за възстановяване и устойчивост съгласно приложения проект, неразделна част от настоящата докладна
	2. Оправомощава Кмета на Община Бургас да подпише Споразумението за партньорство. 
	Приложение: Проект на споразумение за партньорство.


ДИМИТЪР НИКОЛОВ
Кмет на Община Бургас

Съгласували:
Михаил Ненов
Заместник-кмет ОЗСДМП

Златина Караиванова
Директор дирекция БФ

Златина Георгиева
Директор дирекция ПНО

Даниел Борисов
Директор дирекция ЗПСД


Изготвил:
Мария Куманова 
Директор дирекция ДПМК

